CELEX: 62020TN0338
Language: mt
Date: 2020-05-27 00:00:00
Title: Kawża T-338/20: Rikors ippreżentat fis-27 ta’ Mejju 2020 – KI vs eu-LISA

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/42
            
         
      Rikors ippreżentat fis-27 ta’ Mejju 2020 – KI vs eu-LISA
      (Kawża T-338/20)
      (2020/C 279/55)
      Lingwa tal-kawża: l-Ingliż
      
         Partijiet
      
      
         Rikorrent: KI (rappreżentanti: L. Levi u M. Vandenbussche, avukati)
      
         Konvenuta: L-Aġenzija tal-Unjoni Ewropea għat-Tmexxija Operattiva ta’ Sistemi tal-IT fuq Skala Kbira fl-Ispazju ta’ Libertà, Sigurtà u Ġustizzja
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-15 ta’ Lulju 2019 biex ir-rikorrent jiġi assenjat mill-ġdid għal pożizzjoni oħra;
               
            
                  —
               
               
                  sa fejn huwa meħtieġ, tannulla d-deċiżjoni tas-17 ta’ Frar 2020 li tiċħad l-ilment tar-rikorrent;
               
            
                  —
               
               
                  tordna l-kumpens għad-dannu morali tiegħu stmat f’EUR 10 000; u,
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni tal-illegalità tad-deċiżjoni tad-Direttur Eżekuttiv tal-25 ta’ Ġunju 2019, ikkonfermata u kkomplementata bid-deċiżjoni tad-Direttur Eżekuttiv tad-29 ta’ Awwissu 2019, sa fejn din tikser ir-rekwiżiti ta’ paragun ġust u trasparenti tal-merti, il-prinċipju ta’ nondiskriminazzjoni, l-Artikolu 41 tal-Karta u l-interess tas-servizz.
               
            
                  2.
               
               
                  It-tieni motiv, ibbażat fuq l-allegazzjoni li d-deċiżjoni ta’ assenjazzjoni mill-ġdid manifestament tikser l-interessi tas-servizz u l-prinċipju ta’ assenjazzjoni għal post ekwivalenti.
               
            
                  3.
               
               
                  It-tielet motiv, ibbażat fuq l-allegazzjoni tad-dritt għal smigħ, tad-dmir ta’ motivazzjoni u tal-Artikolu 41 tal-Karta.
               
            
                  4.
               
               
                  Ir-raba’ motiv, ibbażat fuq l-allegazzjoni tad-dmir ta’ premura u tal-Artikolu 31(2) tal-Karta, l-Artikolu 1e tar-Regolamenti tal-Persunal u d-Direttiva 2003/88/KE li tikkonċerna ċerti aspetti tal-organizzazzjoni tal-ħin tax-xogħol, kif ukoll ksur tal-prinċipju ta’ nondiskriminazzjoni.